BODOLAND रादाब- कक्राझार, 12 एप्रिल : बयनिबो गोसोआव सोंलु सिखारदोंदि राइजोआव फिन ल’क डाउन होफिन सिगोन नामा। ल’क डाउननि सायाव मन्थ्रि हिमन्त बिस्व सर्माआ बुंफोरना होनायनि अनगायैबो गिबि मन्थ्रि सर्बानन्द सन’वालआ आसामाव ल’क डाउन होनाय जानाय नङा होनना बुङो। गिबि मन्थ्रिआ राइजोनि सावस्रि बिफाननि नेमखान्थिफोरखौ मानिना सोलिनो बिथोन होदों। बिनि अनगायैबो गिबि मन्थ्रिआ बुङोदि बबेबा थावनियाव कर’नानि गोसारनाया बारा जायोब्ला बे थावनिखौ कन्टेइनमेन्ट जन खालामनाय जागोन। खुंथाइया खानानै होनाय नेमखान्थियै बैसागु फालिनायजों लोगोसे मास्क आरो समाजारि जान्थाइखौ मानिना सोलिनो खावलायो गिबि मन्थ्रिआ आरो भेक्सिन लानाबो खावलायो।